Broņislavs Spūlis
Broņislavs Spūlis (latgaliešu: Broņislavs Spūļs; dzimis 1899. gada 4. maijā, miris 1974. gada 25. oktobrī) bija latviešu izglītības, kultūras darbinieks un publicists. Pabeidzis mācības Preiļu pilsētas skolā. 1918. gadā Daugavpilī apmeklējis skolotāju kursus, Preiļos sāka strādāt par skolotāju (ar pārtraukumiem līdz 1926. gadam). Studējis Latvijas Universitātē. Publicējies presē ar pseidonīmu Vylcānu Augustāns. Bijis žurnāla "Latgolas Škola" redaktors. 1929. gadā kļuvis par Izglītības ministrijas tautskolu direktora otro biedru. Pēc Otrā pasaules kara strādājis par Preiļu 1. vidusskolas direktoru un skolotāju. Par lielo atbalstu un palīdzību novada studējošajiem jauniešiem dēvēts par Latgales studentu tēvu.